Kamu bisa jelasin ke aku soal Vietnam Kidul dalam bahasa jawa?

Vietnam Kidul (jeneng resmi: Républik Vietnam, basa Vietnam: Việt Nam Cộng Hòa) iku nagara antikuminis sing ngadeg saka taun 1954 tekan taun 1976 ing kawasan Vietnam persisé ing pérangan kidul garis parallel kaping 17. Éwadéné Vietnam Lor papané ing sisih lor garis parallel kaping 17.

Républik Vietnam diproklamasèkké ing Saigon déning Ngo Dinh Diem tanggal 22 Oktober 1955 sawisé panjenengané  nggulingké Kaisar Bao Dai. Lairé Vietnam Kidul dijurung déning Amérika Sarékat. Nanging ana debat ngenani kencengé gayutan antarané Vietnam Kidul karo AS sing wujud pandhukung utama nagara iku. Vietnam Kidul nerusaké perang karo Viet Cong ing sajeroning wektu suwé sawisé AS metu saka Vietnam Kidul. Nanging, akiré nyerah marang Vietnam Lor lan Front Liberasi Nasional (NLF) tanggal 30 April 1975. Sawisé iku, NLF kuwasa lan ngedegaké Républik Vietnam Kidul nganti Républik Sosialis Vietnam sing wutuh diproklamasikaké tanggal 2 Juli 1976.

Vietnam Kidul kapérang dadi 44 provinsi (tỉnh).